**Даналық**

***«Осы Таурат заңы кітабында жазылғандардың бәрін сақтап, орындай алуың үшін оларды аузыңнан тастамай, күні-түні оқып, солар туралы ойланатын бол! Сонда ғана өркендеп табысты боласың.»***

***(Ешуа 1:8)***

Сіз өміріңіздің қандай да бір қиын сәтінде, екі таңдаудың арасында ары бері не таңдарын білмеген кезіңіз болды ма? Кейде шешім қабылдау қиынға соғуы мүмкін.

Кейде дұрыс шешім қабылдау қиын болуы мүмкін, өйткені бұл мәселеде бізге даналық қажет. Құдай мұны біледі, сондықтан Ол бізге өміріміз үшін басты нұсқаулық ретінде Киелі кітапты берді. Киелі кітап — бүкіл тарих бойы Құдайдың кім екенін көрсететін әңгімелер мен хаттар жинағы. Бірақ бұл сонымен қатар өмірде дұрыс бағыт бағдармен жүруге көмектесетін нұсқаулық. Кез келген өмірлік жағдайды шешуге көмектесу үшін, Құдай Киелі кітапта Өзінің құндылықтары мен принциптерін ашып берді.

Дәуіт есімді адам Киелі кітаптың Забур кітабында былай деген: “Сенің сөздерің қадамдарымды жарқыратады, Өмір жолыма шам-шырақтай нұрын шашады.” (Забур 118:105). Біз Киелі кітапты оқи отырып, Құдайдың бізді жаратқандағы ойы қандай болғанын түсіне бастаймыз. Біз Құдайдың нұсқауларын орындаған кезде, Құдайдың бізге дайындаған керемет өмірін сезінеміз. Киелі кітапта, сондай-ақ бізге азғырулардан аулақ болуға көмектесетін ескертулер де берілген.

Біздің ойлау жолымыз біздегі Киелі Рухтың күші арқылы бірте-бірте өзгере бастайтын болады, бірақ ол біздің назарымызды және біздің көмегімізді де қажет етеді. Сондықтан Құдай бізге: «Осы Таурат заңы кітабында жазылғандардың бәрін сақтап, орындай алуың үшін оларды аузыңнан тастамай, күні-түні оқып, солар туралы ойланатын бол! Сонда ғана өркендеп табысты боласың.» (Ешуа 1:8) деді. Біз мұны шындықты қайта-қайта естіп, Құдайдан сол шындықты түсінуге және соған сәйкес өмір сүруімізге көмектесуін сұрау арқылы жасай аламыз.

Қандай да бір шешім қабылдауда сізге даналық керек пе? Сізге ұнайтын, сіздің жағдайыңызға сәйкес келетін бір Киелі кітап аятын таңдап, оны көрінетін бір жерге қойып қойыңыз. Немесе апта сайын басқа адамдармен кездесіп, олармен бірге Киелі кітап үзінділерін оқып, талқылаңыз. Сондай-ақ, сіз ғаламтордан Киелі кітапты оқу жоспарларын іздеп, немесе Құдайдың даналығын іздеуге көмектесетін Киелі кітап қосымшасын ұялы телефоныңызға жүктеп алсаңыз болады.